पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के पहले दिन सुबह सात बजे से ही बाजार का आलम दूसरा था। आठ बजते-बजते लोगों की भीड़ किराना, दूध, सब्जी, फल व मांस-मछली की दुकानों पर जमा होने लगी। 1 बजे तक हर जगह लोगों की अप्रत्याशित भीड़ जमा रही। इस दौरान प्रशासन का एक भी अधिकारी या सिपाही कहीं भी कोविड प्रोटोकॉल का पालन कराने के लिए मौजूद नहीं था। बाजार में किसी दुकान पर सोशल डिस्टेंसिंग नहीं थी। हर कोई सामान से अपना घर भर लेना चाह रहा था। खासकर किराना मंडी गोला रोड में लोग ठेला, रिक्शा व बाइक से किराना का सामान लेकर अपना घर भरने में होड़ में लगे थे।
मगर इस भारी भीड़ को कंट्रोल करने के लिए प्रशासन कहीं भी मौजूद नहीं था। प्रशासन लॉकडाउन का पालन कराने के लिए 11 बजे के बाद निकली। उससे पूर्व कोविड प्रोटोकॉल टूटते रहे इसकी जिम्मेवारी प्रशासन ने नहीं ली। वहीं 11 बजे के बाद निकले एसडीओ रविन्द्र कुमार दिवाकर ने बाजार की सभी दुकानों को बंद कराया। 12 बजते-बजते बाजार की सभी दुकानें बंद करा ली गई। उसके बाद से सन्नाटा छाया रहा।
सुबह 11 बजे तक राशन, सब्जी, किराना, दूध व फल की दुकानों पर जमा रही ग्राहकों की भीड़
सुबह में कोविड प्रोटोकॉल का पालन कराने कहीं नहीं पहुंचा प्रशासन, 11 बजे के बाद निकले एसडीओ
शाम तक चौक-चौराहों पर चलती रही फल-सब्जी की दुकान
हालांकि लॉकडाउन को लेकर प्रशासन की पूरी मुस्तैदी नहीं होने से शाम तक चौक-चौराहों पर फल-सब्जी की दुकानें चलती रही। ताजपुर रोड, भोला टॉकीज चौक, स्टेशन चौक, मारवाड़ी बाजार, बंगाली टोला, एलआईसी चौक, दूधपुरा चौक, जेल चाैक व बाजार की कई गलियों में सब्जी की एक-दो दुकानें लगी रही।
विनिर्माण संबंधी दुकानों को लेकर तय नहीं हुआ निर्देश
एसडीओ ने बाजार में विनिर्माण से संबंधी दुकानों को बंद कराया। सरकार के निर्देशों में इसे बंद से दूर रखा गया है। ताकि निर्माण कार्य व उद्योग-धंधे चलते रहे। इसके बारे में डीएम शशांक शुभंकर ने बताया कि इसके बारे में जल्द निर्णय लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn